شەفەق
نیوز/ وەخاتر پویل و رەگەزنامەی رووسیا، ژنیگ ئۆکرانی ئاشکرای شوین و نوین سەربازگەی
شویەگەی کرد، تا هیزەیل رووسیا وەگورزیگ پەلامار ئەو سەربازگە نبەن، هەرچەن ژنەگە زانێد
شویەگەی ها ئەو شوینە، و گوڕیگیش لەلی دیرێد.
لە هویردەکاریەیل
ئەو باوەتە ک دەزگای ئاسایش ئۆکرانیا (SBU)
ئاشکرای کرد، ژن سەربازەگە لە تەمەن ٣١ ساڵە، و داڵگ کوڕیگە لەلی، ئاگادار هەواڵگری
رووسیا کرد لە شوین سەربازگە و ئامێرەیل سەربازی لە دونیتسک و زابوریجیا.
دەزگای
ئاسایش ئۆکرانیا وتیش: ژنەگە وە توومەت سیخوڕی دەسگیر کریا،  و ناو ئەو ژنە ئاشکرا نەکرد، باوجی ناو "خیانەتکار"
بڕیە باڵای.
ژنە
توومەتبارەگە زانیاری لە شویەگەی بردیە، لە شوین ونوین یەکەی سەربازگەی و شوینەیلیگتر
لە سەنگەرەیل جەنگەگە.
